PAGE  

	APSTIPRINĀTS

	VSIA (Latvijas Valsts ceļi( Projektu vadības grupas

	       2026. gada 8. aprīļa. sanāksmē

	Protokols Nr. 15                                     


PROJEKTĒŠANAS UZDEVUMS 
Otaņķes tilts valsts reģionāla autoceļa P113 Grobiņa-Bārta-Rucava 13,58 km
1. PAMATOJUMS

Tilts būvēts 1963. gadā. Tas veidots no saliekamām masīvām plātnēm un trīs laidumiem (5.20m+5.30m+5.20m). Pārvada aprēķina slodze N30, NK-80. Tilta brauktuves platums 8.5m ar divām 0.75m platām, izceltām ietvēm.

Ekspluatācijas laikā tilta konstrukcijas nolietojušās: bojāta hidroizolācija un asfaltbetona segums, sabrūkošas ietvju konstrukcijas - segumā novērojamas plaisas, bedres un nelīdzenumi, ietvju bloku ārmala un ietvju segums ir gandrīz pilnībā sairuši. Margas vietām mehāniski bojātas, tās neatbilst satiksmes drošības prasībām. Laiduma konstrukcijas plātnēs un balstos konstatēts betona erozija/atslāņošanās, korodē stiegrojums, samazinās tilta nestspēja. Cauri tilta laidumam sūcas virsmas ūdens, pastiprināti veicinot dzelzsbetona koroziju. Tiltam nav satiksmes drošības prasībām atbilstošu drošības barjeru.

MĒRĶIS
Veikt esošās tilta nojaukšanas darbus un jauna tilta būvniecību. Projektēt ilgmūžīgas konstrukcijas ar minimāliem ekspluatācijas izdevumiem, atbilstošu satiksmes drošības līmeni, gājēju un autobraucēju komfortu un estētiski kvalitatīvu risinājumu.
2. METODOLOĢIJA
3.1.  Pasūtītājs nodrošina Izpildītāju ar:
3.1.1. Tilta inspekciju datiem un Pasūtītāja rīcībā esošo tilta tehnisko dokumentāciju;
3.1.2. Būvatļauju;
3.1.3. Valsts zemes dienesta izsniegta apliecinājuma vēstule par Nekustamā īpašuma valsts kadastra telpisko datu salīdzināšanu un to aktualizāciju atbilstoši mērniecības lietu arhīvā esošajai informācijai zemes vienībām ar kadastra apzīmējumiem 64600150071 un 64600150082.   
3.2.  Izpildītājs:
3.2.1. Izzinās arhīva u.c. organizāciju rīcībā esošo tilta tehnisko dokumentāciju 

3.2.2. Pieprasīs un saņems visu ieinteresēto institūciju, tai skaitā ieinteresēto inženiertīklu īpašnieku tehniskos noteikumus, kuru izdošanai ir nepieciešams zināt konkrētus projekta risinājumus. Nepieciešamības gadījumā, atjaunos Pasūtītāja saņemtos tehniskos noteikumus, saskaņojumus vai atļaujas, kuriem beidzies derīguma laiks. Par saņemtajiem tehniskajiem noteikumiem nekavējoties jāinformē Pasūtītāja Projekta vadītājs, nosūtot saņemtos tehniskos noteikumus uz e-pastu ar izvērtējumu par tehnisko noteikumu prasību pamatotību. Izpildītājs ir atbildīgs par saņemto tehnisko noteikumu prasību ievērošanu un to ievērtēšanu būvprojekta izstrādē.
3.2.3. Noskaidros visas juridiskās un fiziskās personas, kuru intereses skars būvprojekta risinājumi, un precizēs veicamos pasākumus, kas jāņem vērā projektējot, lai kompensētu tām radītos zaudējumus. Katru darbu (pasākumu), kas uzskatāms par kompensāciju saskaņos ar Pasūtītāju un tikai pēc saskaņošanas iekļaus būvprojektā;
3.2.4. Noskaidros vai projektējamā objekta tuvumā atrodas dabas vai kultūras pieminekļi. Būvprojekta risinājumos jānorāda, kādas darbības (aizsardzības risinājumi) ir jāveic vai kādi ierobežojumi ir jāievēro objektu tuvumā vai aizsargjoslā;
3.2.5. Veiks uzmērīšanas un izpētes darbus (tajā skaitā materiālu pārbaudes) tādā apjomā, kas ļauj būvprojekta izstrādātājam uzņemties atbildību par būvprojekta risinājumu pamatotību un atbilstību projektēšanas normām, standartiem un specifikācijām. Izpētes darbu ietvaros veicamie ģeotehniskās izpētes darbi izpildītājam jānodrošina tādā apjomā un kvalitātē, lai tie būtu atbilstoši šajā projektēšanas uzdevumā noteiktajiem standartiem. Un tie būtu pietiekami visiem projektā iekļautajiem elementiem, kā piemēram, tiltam, tilta elementiem, ceļam, ceļa uzbēruma, gājēju – velosipēdu ceļam, komunikācijām un to tranšejām, ūdens teču un tilpņu krasta nostiprinājumiem u.c. elementiem.
3.2.5.1. Izpētes darbu ietvaros veiks būves apsekošanu un par to sagatavos apsekošanas tehnisko atskaiti. Konstrukciju apsekošana jāveic “rokas stiepiena” attālumā.
3.2.5.2. Būves apsekošanas ietvaros jānovērtē arī tās tehniskais stāvoklis no nestspējas viedokļa. Ierobežojumu nepieciešamības gadījumā tie jāpamato ar aprēķinu.  

3.2.6. Izstrādās būvdarbu izpildes kalendāro grafiku;
3.2.7. Sagatavos un iesniegs Pasūtītājam izskatīšanai starpziņojumu ar principiāliem tilta konstrukciju risinājumiem, starpziņojumā iekļaujot arī: 
3.2.7.1. Būves apsekošanas atskaiti;

3.2.7.2. Tilta konstrukciju variantus (vismaz trīs, kā vienu no variantiem paredzēt kādu no tipveida saliekamā dzelzsbetona vai gofrēta tērauda arkveida risinājumiem.);
3.2.7.3. Variantu tehniski-ekonomisko salīdzinājumu;
3.2.7.4. Rekomendācijas un pamatojumu varianta izvēlei;

3.2.7.5. Izpētes materiālus (ģeotehniskā izpēte, topogrāfija, hidroloģija).

3.2.8. Izstrādās un iesniegs Pasūtītājam izskatīšanai uz apstiprinātajiem starpziņojuma risinājumiem balstītu un detalizētu būvprojekta Gala ziņojumu;
3.2.9. Pēc Gala ziņojuma apstiprināšanas Projektu vadības grupā, Izpildītājs veiks korekcijas un iesniegs Pasūtītājam ar visām ieinteresētajām institūcijām saskaņotu Darbu (būvprojektu);
3.2.10. Neatkarīgi no iesniedzamajiem starpziņojumiem Izpildītājam pēc Pasūtītāja pieprasījuma rakstiski jāiesniedz detalizētas atbildes uz Pasūtītāja interesējošiem jautājumiem visa projektēšanas procesa laikā.
4. PASŪTĪTĀJA NOSACĪJUMI
4.1. Projektēšanas uzdevums sevī ietver minimālo veicamo pasākumu kopumu, kas nav uzskatāms par Izpildītāja ierobežojošu faktoru attiecīgā būvprojekta izstrādē. Izstrādājot būvprojektu, Izpildītājs nepieciešamības gadījumā, izmantojot savas profesionālās un praktiskās zināšanas, veic papildus pasākumus būvprojekta satura papildināšanai;

4.2. Būvprojekts jāizstrādā atbilstoši:

4.2.1. LVS EN 1990 līdz LVS EN 1998 un to atbilstošu apakšstandartu prasībām;
4.2.2. LVS 190 grupas standartiem, kas attiecas uz ceļu projektēšanu;
4.2.3. LVS 94 “Ceļu norobežojošās sistēmas. Transportlīdzekļu norobežojošās sistēmas. Drošības barjeras. Lietošanas noteikumi”;
4.2.4. Ieteikumi ceļu projektēšanai. Valsts autoceļu un tiltu būvprojektu saturs un noformēšana;

4.2.5. Projektēšanas un būvniecības vadlīniju “Tiltu drošības barjeras” un “Tilta hidroizolācija un segums” aktuālajām versijām;
4.2.6. Spēkā esošās “Tiltu specifikācijas”;
4.2.7. Spēkā esošās “Autoceļu būvdarbu specifikācijas”;
4.2.8. 02.10.2001. MK noteikumi Nr.421 “Noteikumi par darba vietu aprīkošanu uz ceļiem”

4.3. Saskaņā ar Eiropas Parlamenta un Padomes regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 24.panta otro daļu, Izpildītājam nodrošināt, lai būvprojektos netiktu atspoguļota informācija par fiziskām personām bez minēto personu piekrišanas un norādīta leģitīma mērķa. Būvprojekta sastāvā esošās zemju lietas, zemes ierīcības projekti un cita informācija, kas nepieciešama būvprojekta īstenošanai un kas satur fizisko personu datus, jāiesniedz no pārējā būvprojekta atsevišķā sējumā.”
4.4. Būvprojektā jāizvērtē/jāparedz un jāatrisina arī:
4.4.1. Satiksmes organizācija būvdarbu izpildes laikā, dodot tehniski ekonomisko salīdzinājumu variantiem satiksmi novirzot pa apbraucamiem ceļiem vai nodrošinot satiksmi objektā pa vienu vai vairākām joslām, tai skaitā sabiedriskā autotransporta satiksmes organizācijai, ņemot vērā 2010.gada 13.jūlija MK noteikumu Nr.634 „Sabiedriskā transporta pakalpojumu organizēšanas kārtība maršrutu tīklā” prasības;
4.4.2. Ja nepieciešams inženiertīklu pārbūves/izbūves jautājumi;
4.5.  Būvprojektā paredzētie tērauda konstrukciju individuālie risinājumi (piemēram, margas) jāparedz ar tādiem konstruktīviem risinājumiem, lai tos būtu pēc iespējas grūtāk nesankcionēti demontēt; 

4.6. No jauna uzstādāmo ceļa zīmju gaismu atstarojošās virsmām jābūt no mikroprizmatiska materiāla;
4.7. Būvprojektā jāiekļauj izvērtējums par būves izmantošanas pieļaujamību būvdarbu laikā, atbilstoši Būvniecības likuma 21.panta punktam (3);
4.8. Nocērtamie koki jāuzrāda atsevišķā sarakstā minot to diametru, sugu un to atrašanās vietu. Saraksts ir jāsaskaņo likumdošanā noteiktajā kārtībā. Ja izdotie projektēšanas nosacījumi prasa vērtīgu koku saglabāšanu un to vainagu kopšanu, šie darbi ir jāparedz atsevišķā sarakstā;

4.9. Būvprojektā jāparedz tilta pieeju seguma daļēja nomaiņa vai segas konstrukcijas pārbūve. Segas konstrukcijas pārbūves gadījumā ceļa segu pieļaujams izvēlēties atbilstoši  jaunās segas 1. kalpošanas gada noteiktai AADTj,kravas  intensitātei no  „Ieteikumi ceļu projektēšanai. Ceļa sega” 6.11.a tabulas.
4.10. Aprēķina slodze tiltam atbilstoši LVS EN 1991-2 (α = 1,0);
4.11. Ģeotehniskā izpēte veicama LVS EN 1997-1 7. Eirokodekss. Ģeotehniskā projektēšana. 1.daļa: Vispārīgie noteikumi. LVS EN 1997-2 7. Eirokodekss. Ģeotehniskā projektēšana. 2. daļa: Pamatnes masīva īpašības. LVS EN 1997-3 7.Eirokodekss. Ģeotehniskā projektēšana. 3. daļa: Ģeotehniskās konstrukcijas, kā arī tiem saistošu standartu prasībām. Ģeotehniskās izpētes ietvaros jāveic lauka izpētes darbi un laboratorijas testi. 

4.11.1. Ģeotehnisko izpēti pieļaujams veikt arī stadiāli uz starpziņojumu neiesniedzot pilnu ģeotehniskās izpētes atskaiti, iesniedzot materiālus tikai tādā apjomā, kas ļauj pamatot risinājumu izvēli;
4.11.2. Ģeotehniskās izpētes ziņojumu ar parakstu apstiprina atbilstošas kvalifikācijas speciālists ar būvprakses sertifikātu ģeotehniskā inženierizpētē, bez ierobežojuma attiecībā uz būvju ģeotehnisko sarežģītības kategoriju.
4.11.3. Ģeotehnisko izstrādņu vietas iekļauj projekta kopējos plānos, kur redzams projektējamās būves izvietojums. Ģeotehnisko informāciju (arī gruntsūdens līmeņi) iekļauj rasējumos, pievienojot projektējamo būvju, komunikāciju garengriezumam un konkrētajam šķērsgriezumam. Ģeotehnisko informāciju rasējumos attēlo korektās augstuma atzīmēs.
4.12. Par būvprojekta būvkonstrukciju daļu jāsagatavo sējums ‘’Aprēķinu kopsavilkums’’. Aprēķinu kopsavilkumu paredzēts veidot, kā nelielu sējumu ar īsu un kodolīgu informāciju par pieņemtajiem izejas datiem, izdarītajiem pieņēmumiem, aprēķinu metodēm un gaitu, kā arī iegūtajiem rezultātiem būvkonstrukciju aprēķinos. Aprēķinu kopsavilkums jāveido galvenajām nesošajām konstrukcijām. Aprēķinu kopsavilkuma sējuma minimālais sastāvs (Izpildītājs var koriģēt Aprēķinu kopsavilkuma saturu saglabājot prasīto minimālās informācijas saturu):
4.12.1. Titullapa;
4.12.2. Paskaidrojuma raksts (īss konstrukciju apraksts, izmantotie standarti utt.);
4.12.3. Slodzes un iedarbes;
4.12.4. Aprēķinu shēmas un slodžu kombinācijas;
4.12.5. Rezultātu kopsavilkums.
Nepieciešamības gadījumā pēc Pasūtītāja pieprasījuma Izpildītajam jāiesniedz arī pilns aprēķinu sējums.
4.13. Prasības topogrāfiskajai uzmērīšanai un ģeodēzisko tīklu punktiem dotas pielikumā Nr.1:
4.14. Prasības zemju un īpašumu jautājumiem dotas pielikumā Nr.2;
4.15. Būvprojekta sējuma ‘’Specifikācijas’’ sagatavošanā jāievēro sekojošais:
4.15.1. Jāievēro Publiskā iepirkuma likuma 20.panta prasības.
4.15.2. Sējumā jāapraksta visas prasības katra būvprojekta sējumā „Darbu apjomu saraksts” minētā darba veikšanai, nelietojot atsauces uz apstiprinātajām specifikācijām (spēkā esošās „Autoceļu būvdarbu specifikācijas”, ‘’Tiltu specifikācijas’’ vai līdzīgām).
4.15.3. Sējums „Specifikācijas” ir jāveido kā jauns, atsevišķs būvprojekta sējums par pamatu pielietojot spēkā esošo „Autoceļu būvdarbu specifikācijas” un ”Tiltu specifikāciju” formātu un saturu (pieejamas LVC mājas lapā), tehniskajā aprakstā izslēdzot jebkādas divējādi vai pretrunīgi interpretējamas redakcijas;
4.15.4. Ja kāds no veicamajiem darbiem spēkā esošajās „Autoceļu būvdarbu specifikācijas”  vai „Tiltu specifikācijās” nav pietiekami aprakstīts, tad līdzīgā formātā jāizstrādā nepieciešamās papildus specifikācijas;
4.16. Būvprojekta sējuma ‘’Darbu apjomu saraksts’’ sagatavošanā jāievēro sekojošais:
4.16.1. Veicamos būvdarbus jāsadala pa atsevišķi mērāmiem un izcenojamiem darbu veidiem, ievērojot spēkā esošo „Autoceļu būvdarbu specifikācijas”  rekomendācijas un „Tiltu specifikāciju” rekomendācijas un darba raksturu tā, lai paveikto apjomu varētu viegli uzmērīt (novērtēt);
4.16.2. „Darbu apjomu sarakstā” norādītajam darba nosaukumam jāsakrīt ar „Specifikācijās” norādīto darba nosaukumu;
4.16.3. Darbu apjomu saraksts jānoformē, ievērojot formātu, kurš pieejams LVC mājas lapā (https://lvceli.lv/celu-tikls/tehniskie-noteikumi-metodiskie-noradijumi/normativie-akti). Kolonnā „Darba apjoms” apjomi jānorāda noapaļojot ar precizitāti ne vairāk kā 2 cipari aiz komata un to ierakstam jābūt bez matemātiskiem vienādojumiem vai formulām. 
4.17. Sējumā „Būvdarbu aprēķinātā cena” ir jāiekļauj darbu apjomu saraksts, izcenots atbilstoši jaunākajam LVC mājas lapā publicētajam Autoceļu un tiltu būvniecības cenu katalogam (https://lvceli.lv/celu-tikls/buvnieciba-un-uzturesana/autocelu-un-tiltu-buvniecibas-cenu-katalogs/), norādot kura gada cenu katalogs lietots. Jāiesniedz aprēķināto izmaksu novērtējums atbilstoši LBN 501. Sējumā ir jāiekļauj arī inženiertīklu pārbūves (ja tādi būs), kā arī valsts un vietējā ģeodēziskā tīkla punktu ierīkošanas (ja tas būs nepieciešams) varbūtējās izmaksas.
4.18. Ja projektējamā objekta ekspluatācijai, remontam, atjaunošanai, pārbūvei nepieciešams izbūvēt pagaidu apbraucamo ceļu projektējamā autoceļa aizsargjoslā, tad plānā jānorāda pagaidu ceļu  precīzs novietojums. Par būvprojektā paredzētām darbībām aizsargjoslā jāinformē attiecīgā zemes gabala īpašnieks, atsaucoties uz Aizsargjoslu likuma 35. panta otrajā daļā noteiktajām tiesībām un lūdzot novērtēt iespējamos zaudējumus, ko zemes īpašniekam varētu radīt aizsargjoslā paredzētās darbības un kas būtu atlīdzināmi atbilstoši Aizsargjoslu likuma 35. panta devītajā daļā noteiktajam. Attiecīgos dokumentus jāpievieno sējumam “Zemju lietas”. Īpašnieka informēšana jāveic saskaņā ar PU pielikuma Nr.2: “Prasības zemju un īpašumu jautājumiem” 2.1.14. punktā noteikto metodoloģiju”.
5. BŪVPROJEKTA SASTĀVS

5.1. Būvprojektā un katras teksta lapas apakšā jānorāda būvprojekta nosaukums. Uz sējuma vāka jānorāda datums un stadija (starpziņojums, gala ziņojums, Darbs (būvprojekts) pirms/pēc ekspertīzes);
5.2. Pasūtītājam drukātā formātā nododamie materiāli:
5.2.1. Starpziņojums – 1 eksemplārs;
5.2.2. Būvprojekts:

5.2.2.1. Vispārīgā daļa – 4 eksemplāri;
5.2.2.2. Specifikācijas – 4 eksemplāri;
5.2.2.3. Rasējumi – 4 eksemplāri;
5.2.2.4. Darbu apjomu saraksts – 4 eksemplāri;

5.2.2.5. Būvdarbu aprēķinātā cena – 1 eksemplārs;

5.2.2.6. Aprēķinu kopsavilkums – 1 eksemplārs;

5.2.2.7. Būvprojekta izskatīšanas piezīmes – 1 eksemplārs;

5.2.2.8. Inženiertīklu pārbūvju / izbūvju būvprojekti (ja nepieciešams) – 4 eksemplāri;

5.2.2.9. Zemju lietas – 1 eksemplārs;
5.2.3. Būvprojektu pirms ekspertīzes (ja nepieciešams) iesniegt 1 eksemplārā.

5.3. Pasūtītājam elektroniskā formātā nododamie materiāli:
5.3.1. Starpziņojums, Gala ziņojums un Būvprojekts jāiesniedz elektroniski PDF formātā, grafiskie materiāli (rasējumi) PDF un .dwg vai .dgn formātos, darbu apjomu saraksts arī MS Excel formātā;
5.3.2. Elektroniskā formātā iesniedzamo materiālu saturam un struktūrai jābūt tādai pašai kā drukātā formātā nododamajiem materiāliem;
5.3.3. Katram šajā nodaļā minētajam Pasūtītājam iesniedzamajam ziņojumam jābūt apvienotam vienā elektroniskā datu mapē, kas ir elektroniski parakstīta un pieejama Pasūtītājam.
5.3.4. Sējuma “Zemju lietas” grafiskā daļa arī .dgn vai .dwg formātā.
5.3.5. Sējums “Zemes ierīcības projekti” (ja būs nepieciešams) atbilstoši zemes ierīcības projektu izstrādi reglamentējošo normatīvo aktu prasībām – edoc formātā, lēmumus par zemes ierīcības projekta apstiprināšanu, nosaukuma/adreses piešķiršanu un nekustāmā īpašuma lietošanas mērķa noteikšanu – edoc formātā katram zemes īpašumam;
5.3.6. Sējums “Rasējumi” arī .dwg vai .dgn formātā.
Pielikumi:

      1.  Topogrāfiskā uzmērīšana, ģeodēzisko tīklu punkti;

2.  Prasības zemju un īpašumu jautājumiem;

3.  Piegulošo zemes vienību saraksts;

4.  Skarto zemes vienību saraksts;

5A.  Projekta saskaņošanas protokols ar zemes īpašnieku;

5B.  Īpašnieka informēšanas protokols;

Būvprojekta projektēšanas uzdevuma pielikums nr. 1
Otaņķes tilts valsts reģionāla autoceļa P113 Grobiņa-Bārta-Rucava 13,58 km

Topogrāfiskā uzmērīšana, ģeodēzisko tīklu punkti, tālizpētes dati

METODOLOĢIJA

1. Izpildītājs: 

1.1. Veiks topogrāfisko uzmērīšanu.

1.2. Veiks darbības ceļa zemes nodalījuma joslas aktualizācijai.

1.3. Iegūs informāciju par valsts un vietējā ģeodēziskā tīkla punktiem un to aizsargjoslām autoceļa pārbūves darbu zonā.

1.4. Veicot teritorijas topogrāfisko uzmērīšanu, konstatēs zemes vienību kopējo robežzīmju atrašanās vietas, apsekos un uzmērīs dabā atrodamās robežzīmes, topogrāfiskajā plānā tās atspoguļojot kā situācijas elementus. Par robežzīmēm, kuras dabā nav atrodamas, Izpildītājs sagatavos atskaiti. Dabā apsekotajām un instrumentāli uzmērītajām robežzīmēm ir informatīvs raksturs. 
1.5. Pirms topogrāfiskā plāna iesniegšanas reģistrācijai attiecīgās pašvaldības augstas detalizācijas topogrāfiskās informācijas datu bāzē, Izpildītājs sagatavo un kopīgi ar Pasūtītāja pārstāvi (Projekta vadītāju) paraksta topogrāfiskās uzmērīšanas darbu pieņemšanas aktu, apliecinot, ka topogrāfiskais plāns ir sagatavots LVC noteiktajā apjomā un atbilstoši LVC kā pasūtītaja  papildus prasībām. 
1.6. Nodrošina, ka par topogrāfiskās uzmērīšanas darbu veikšanu, topogrāfiskā plāna sagatavošanu  un topogrāfiskās informācijas attēlošanu plānā atbilstoši normatīvo aktu prasībām un situācijai dabā  atbildīga ir attiecīgā Izpildītāja piesaistītā ģeodēzisko darbu veikšanai sertificētā persona.
1.7. Ja pēc projektēšanas darbu uzsākšanas Izpildītājs secina, ka ir nepieciešams topogrāfiskais uzmērījums papildus platībai, Izpildītājs par papildus darbu apjomu vispirms vienojas ar Pasūtītāju. Vienošanās gadījumā Pasūtītājs par šiem papildus darbiem samaksā Izpildītājam atbilstoši projektēšanas līguma nosacījumiem. 

1.8. Bez papildus samaksas nodrošina, ka topogrāfiskais plāns ir derīgs uz izstrādājamā būvprojekta  projektēšanas nosacījumu izpildes brīdi. Projektēšanas nosacījumi ir izpildīti, kad Būvvalde ir izdarījusi atzīmi būvatļaujā par projektēšanas nosacījumu izpildi. Topogrāfiskā plāna derīguma termiņu nosaka atbilstoši spēkā esošajiem normatīvajiem aktiem.

PASŪTĪTĀJA NOSACĪJUMI TOPOGRĀFISKĀ PLĀNA IZGATAVOŠANAI
2. Lai sagatavotu topogrāfisko plānu, Izpildītājs:

2.1. Nodrošina topogrāfisko uzmērīšanu apjomā, kas rada priekšstatu par apvidu, t.sk. citas nozīmes autoceļu pieslēgumiem, nobrauktuvēm, ūdens atvades sistēmām, inženiertīkliem u.c., un ir pietiekošs projekta risinājumu izstrādāšanai. Minimālais topogrāfiskās uzmērīšanas apjoms ir:

2.1.1. pārbūvējamā autoceļa ceļu zemes nodalījuma joslas robežās un 10m ārpus tās, kā arī 100m pirms un pēc pārbūvējamā valsts ceļa posma;

2.1.2. citu valsts, pašvaldību un komersantu ceļu pieslēgumu zonās – 50m no cita ceļa ass un pārbūvējamā ceļa ass krustpunkta (divbrauktuvju ceļa gadījumā – no pārbūvējamā ceļa tuvākās brauktuves viduspunkta), kā arī 10m no cita ceļa ārējās konstrukcijas (nogāzes pēdas, grāvja u.c), vai ja tādas nav – 10m no cita ceļa nodalījuma joslas robežas;

2.1.3. pārbūvējamā autoceļa šķērsgrāvju u.c. ūdensteču zonās, pārbūvējamā autoceļa tiešā tuvumā esošo ūdenstilpņu zonās – 25m no pārbūvējamā autoceļa ārējās konstrukcijas un 10m no šo  ūdensteču (tilpņu) ārējās konstrukcijas (jāveic arī  ūdensteču/ūdenstilpņu gultnes uzmērījums). 

2.2. Pieprasa informāciju par pārbūvējamā ceļa posmā esošajiem vietējā ģeodēziskā tīkla punktiem (pašvaldībā) un valsts ģeodēziskā tīkla punktiem (Latvijas Ģeotelpiskās informācijas aģentūrā),  nodrošinot to saglabāšanu vai pārcelšanu atbilstoši ģeodēzisko tīklu pārziņa izvirzītajām tehniskajām prasībām.

2.3. Topogrāfiskās uzmērīšanas darbus veic atbilstoši un MK 24.04.2012 noteikumos Nr.281 „Augstas detalizācijas topogrāfiskās informācijas un tās centrālās datu bāzes noteikumi” noteiktajam regulējumam. Papildus tam, topogrāfiskajā plānā jāattēlo:

2.3.1. autoceļa seguma maiņas vietas, 

2.3.2. caurtekas ar to uzgaļiem, “spārniem” un papildinformāciju (diametrs, materiāls, procentuāls aizbiruma novērtējums, caurtekas uzgaļa vai spārnu stāvoklis). Ja dabā ir identificējams tikai caurtekas uzgalis, spārni, vai citi tās elementi, Izpildītājs nodrošina caurtekas atrakšanu tās augšas vai teknes instrumentālai uzmērīšanai.

2.3.3. ūdenslīmeņa atzīme un mērījuma veikšanas datums,

2.3.4. autoceļu šķērsojošo virszemes gaisvadu komunikācijas ar diviem to tuvākajiem balstiem uz katru pusi no autoceļa ass. Komunikācijām jānorāda tās absolūtā zemākā augstuma atzīme virs ceļa ass un pie tuvākajiem balstiem, kā arī gaisa temperatūra mērījuma veikšanas brīdī,

2.3.5. atsevišķi augošu koku diametrs, bet koku rindām un mežiem - raksturojums (vidējais augstums, vidējais diametrs, vidējais attālums starp kokiem),

2.3.6. ceļa zīmes ar to klasifikācijas numuriem (atbilstoši MK 02.06.2015 noteikumiem Nr.279 „Ceļu satiksmes noteikumi”;

2.3.7. Autoceļa drošības barjeras;

2.3.8. pazemes komunikāciju īpašnieks un specifikācija (ja šāda informācija pieejama  komunikācijas īpašniekam).

2.3.9. atbilstošu piezīmi pie pazemes komunikācijas, ja tā uznesta plānā orientējoši.

3. Citas prasības topogrāfiskā plāna un būvprojekta rasējumu noformēšanai:

3.1.1. Topogrāfisko plānu un būvprojekta rasējumus savieto ar Valsts zemes dienesta izsniegtiem aktuāliem Nekustamā īpašuma valsts kadastra telpiskiem datiem (kadastra karti), norāda visu (arī ceļam piegulošo) zemes vienību kadastra apzīmējumus un īpašumu nosaukumus;

3.1.2. Gadījumos, kad ceļu zemes nodalījuma josla nav kadastrāli uzmērīta, topogrāfiskais uzmērījums un būvprojekta rasējumi jāsavieto ar Valsts zemes dienesta izsniegtiem aktualizētiem  Nekustamā īpašuma valsts kadastra telpiskiem datiem (kadastra karti), un Izpildītājam kadastra datu aktualizācija jāveic saskaņā ar projektēšanas uzdevuma pielikumā “Prasības zemju un īpašumu jautājumiem” noteikto metodoloģiju;

3.1.3. Ar atšķirīgiem apzīmējumiem jānorāda zemes vienību robežas pēc to uzmērīšanas metodes (projektētās, ierādītas, instrumentāli uzmērītas);

3.1.4. Ja zemes vienību šķērso lapas griezuma līnija, nodrošināt, ka zemes vienības kadastra apzīmējums un īpašuma nosaukums tiek uzrādīti katrā lapā.

4. Topogrāfisko plānu sagatavo .dwg vai .dgn formātā un iesniedz Pasūtītājam parakstītu ar ģeodēziskajos darbos sertificēto personas elektronisko parakstu.  Topogrāfisko plānu  pievieno atsevišķam būvprojekta sējumam kopā ar atskaiti .pdf formātā, kurā iekļauj:

4.1.1. topogrāfiskā uzmērījuma ģeodēzisko pamatojumu,

4.1.2. norādi par izmantotajiem tālizpētes datiem,

4.1.3. informāciju par topogrāfiskās uzmērīšanas veikšanas datumu, kadastra kartes aktualizācijas datumu (ja tāda nepieciešama) un aktualizētās kadastra kartes datu lejupielādes datumu,

4.1.4. Valsts zemes dienesta apliecinājumu par veikto kadastra telpisko datu aktualizāciju (tikai gadījumos, kad tiek veikta telpisko datu aktualizācija),

4.1.5. informāciju par apvidū konstatētajām robežzīmēm,

4.1.6. darbu pieņemšanas aktu atbilstoši šī pielikuma 1.5. punkta prasībām,

4.1.7. informācijas avotu (institūcija, kontaktpersona, datu izsniegšanas laiks), kas izsniegusi datus par topogrāfiskajā plānā uznestajām pazemes komunikācijām un to novietojumu,

4.1.8. norādes par pazemes komunikācijām kuras ir uznestas plānā izmantojot izpildmērījumus vai arī meklētas un identificētas ar komunikāciju meklētājiem,

4.1.9. citu informāciju pēc izpildītāja ieskatiem.

CITI PASŪTĪTĀJA NOSACĪJUMI PAR ĢEODĒZISKAJIEM PUNKTIEM UN DARBA APJOMU SARAKSTA UN SPECIFIKĀCIJU SAGATAVOŠANAI
5. Par ģeodēziskajiem punktiem Izpildītājs:

5.1. Ja projektā paredzēti darbi tiešā valsts ģeodēziskā tīkla vai vietējā ģeodēziskā tīkla punktu tuvumā, projektu saskaņo ar attiecīgi Latvijas Ģeotelpiskās informācijas aģentūru vai vietējās pašvaldības deleģēto pārstāvi.

5.2. Rasējumos norāda visus projekta tuvumā esošos valsts ģeodēziskā tīkla un vietējā ģeodēziskā tīkla punktus ar to aizsargjoslām un identifikācijas numuriem.

5.3. Projekta vispārīgajā daļā uzskaita visus valsts ģeodēziskā tīkla un vietējā ģeodēziskā tīkla punktus kādi ir paredzēto būvdarbu tiešā tuvumā un, ņemot vērā ģeodēzisko punktu apsekošanas rezultātus, saskaņojošo institūciju nosacījumus un projektā paredzētos pasākumus, norāda projekta ietvaros veicamos darbus attiecībā ģeodēzisko tīklu  punktiem (atjaunojams, saglabājams, pārceļams u.c.).

5.4. Vispārīgajā daļā iekļauj no Latvijas Ģeotelpiskās informācijas aģentūras vai pašvaldības saņemto informāciju par ģeodēzisko tīklu punktiem vai sniedz informāciju par informācijas ieguves avotiem un laiku. Ja objekta tuvumā neatrodas ģeodēzisko tīklu punkti un/vai projektā paredzētie darbi tos neskar, Izpildītājs projekta vispārīgajā daļā sniedz atbilstošas norādes.

6. Sastādot Darbu apjomu sarakstu, jāiekļauj izmaksas par:

6.1. Valsts ģeodēziskā tīkla punkta atjaunošanu vai ierīkošanu un uzmērīšanu, ja šādu nosacījumu izvirzījusi „Latvijas Ģeotelpiskās informācijas aģentūra”.

6.2. Būvdarbu rezultātā bojāto vai iznīcināto vietējā ģeodēziskā tīkla punktu ierīkošanu un vietējā ģeodēziskā tīkla pilnveidošanu, ja to nosaka pašvaldības izsniegts darba uzdevums.

7. Būvdarbu rezultātā bojāto vai iznīcināto robežzīmju atjaunošanas darbiem, atbilstoši MK 27.12.2011. noteikumu Nr.1019 „Zemes kadastrālās uzmērīšanas noteikumi” prasībām”, ja būvdarbu laikā tās plānotas iznīcināt, vai ja plānots ierīkot jaunas nobrauktuves uz divu blakus esošu zemes vienību kopējas robežas.

8. Būvprojekta Specifikāciju sējumā jāiekļauj prasības par:

8.1. Darba ietvaros veicamajiem būves izpildmērījumiem saskaņā ar Būvniecības likumu, MK 24.04.2012.  noteikumu Nr.281 „Augstas detalizācijas topogrāfiskās informācijas un tās centrālās datubāzes noteikumi” un MK 14.10.2014. noteikumu Nr.633 „Autoceļu un ielu būvnoteikumi” noteiktajām prasībām.

8.2. Vietējā ģeodēziskā tīkla pilnveidošanas apraksta dokumentāciju, kas jāizstrādā pamatojoties uz Pašvaldības izsniegto darba uzdevumu, norādot, ka tās saturam jāatbilst Ministru kabineta 2012. gada 24. jūlija Noteikumu Nr. 497 “Vietējā ģeodēziskā tīkla noteikumi” prasībām.

8.3. Būvdarbu laikā iznīcināto iepriekš ierīkoto robežzīmju atjaunošanas darbiem, paredzot šādu darbu veikšanu atbilstoši MK 27.12.2011. noteikumu Nr.1019 „Zemes kadastrālās uzmērīšanas noteikumi” prasībām”.

8.4. Izpildmērījumu reģistrācijas kārtību, paredzot pirms izpildmērījuma plāna reģistrēšanas vietējās pašvaldības topogrāfiskās informācijas datubāzē izpildmērījuma plānu iesniegt pārbaudei un satura kontrolei Pasūtītājam, to nosūtot elektroniski .dgn vai .dwg un .pdf formātā uz e-pastu: lvceli@lvceli.lv.

Būvprojekta projektēšanas uzdevuma pielikums nr. 2
Otaņķes tilts valsts reģionāla autoceļa P113 Grobiņa-Bārta-Rucava 13,58 km
Prasības zemju un īpašumu jautājumiem

1. METODOLOĢIJA

1.1. Izpildītājam jāiegūst Valsts zemes dienestā aktuālu informāciju par zemes īpašumu robežām (kadastra karti) un zemju īpašniekiem visām zemes vienībām, kuras robežojas ar valsts autoceļa ceļu zemes nodalījuma joslu, kā arī tām zemes vienībām un būvēm, kuras skar projekta tehniskie risinājumi.
1.1.1. Lai Pasūtītājs varētu veikt Valsts zemes dienestā nekustamā īpašuma valsts kadastra telpisko datu salīdzināšanu un to aktualizāciju atbilstoši mērniecības lietu arhīvā esošajai informācijai (darba izpilde var aizņemt līdz 6 nedēļām), nodrošinot projektēšanas darba uzdevuma 3.1.3. punkta izpildi, Izpildītājs, uzsākot topogrāfisko uzmērīšanu, veic esošās ceļa ass līnijas uzmērīšanu, un  datus par uzmērītajām ceļa asīm iesniedz Pasūtītājam elektroniski *dgn formātā (e-pasts: lvceli@lvceli.lv). Esošo ceļu ass līnijas jāuzmēra topogrāfiskā uzmērījuma robežās gan pamattrasei, gan arī citiem valsts, pašvaldību un komersantu ceļiem, kuriem ir pieslēgumi attiecīgajā ceļa posmā, kur:
1.1.1.1.  ceļa ass līnija – simetrijas ass līnija (viduslīnija) starp ceļa klātnes šķautnēm;
1.1.1.2. ceļa klātne – josla starp ceļa klātnes šķautnēm, kas ietver ceļa brauktuvi un nomali;
1.1.1.3. ceļa klātnes šķautne – ceļa klātnes un nogāzes virsmas krustojuma līnija.
1.1.2. Pēc ceļa ass līnijas datu saņemšanas no Izpildītāja, Pasūtītājs lūgs Valsts zemes dienestam veikt Nekustamā īpašuma valsts kadastra telpisko datu aktualizāciju un izsniegt Apliecinājuma vēstuli par veiktajām darbībām. Izpildītājs Nekustamā īpašuma valsts kadastra telpiskos datus, ko izmanto topogrāfijai un projektēšanai (kadastra karti), pieprasīs Valsts zemes dienestā tikai pēc Apliecinājuma vēstules par datu aktualizāciju saņemšanas no Pasūtītāja.
1.2.    Vietās, kur ceļu zemes nodalījuma joslas platums ir apšaubāms arī pēc šī pielikuma 1.1.2. punktā minēto datu salīdzināšanas un kadastra telpisko datu aktualizācijas, Izpildītājam jāpārbauda kadastra telpiskajos datos norādīto attiecīgo zemes vienību robežu novietojums (attālums) attiecībā pret esošā ceļa asi, par to pārliecinoties zemes vienības robežplānā un robežu ierādīšanas aktos. Par šajā punktā minētajiem apstākļiem un kadastra datu kvalitāti pēc aktualizācijas  Izpildītājs informē  Pasūtītāju.

1.3.   Būvprojekta risinājumi (arī starpziņojuma stadijā) jāizstrādā izmantojot aktualizētus nekustamā īpašuma valsts kadastra telpiskos datus. Būvprojekta risinājumi jāparedz Satiksmes ministrijai piekrītošā vai īpašumā esošā zemē, izņēmumi ir pieļaujami tikai pamatotas nepieciešamības gadījumā, katru situāciju atsevišķi saskaņojot ar Pasūtītāju. Ja būvprojekta īstenošanai nepieciešamas papildus zemes, Izpildītājam jāizstrādā zemes ierīcības projekti zemes atdalīšanai. Starpziņojuma izstrādes stadijā, potenciāli atsavināmās zemes īpašniekam projektētājs nosūtīta informatīvu paziņojumu par būves projektēšanas darbu uzsākšanu, kas, iespējams, var skart attiecīgo  nekustamo īpašumu;
1.4.   Nekustamie īpašumi, kuri nav Satiksmes ministrijas īpašumā vai valdījumā un tajos ir paredzēts izvietot konstrukcijas vai veikt būvdarbus, ir jāapkopo tabulā atbilstoši projektēšanas uzdevuma pielikumam Nr.4, kurā jānorāda plānoto būvdarbu apjoms attiecīgajā zemes vienībā, ņemot vērā plānoto būvdarbu īpašos apstākļus, izvērtējot iespējamību būvdarbus veikt atbilstoši Aizsargjoslu likuma 35.panta regulējumam, kā arī norādot zemju atsavināšanas nepieciešamību, ja tāda ir. Starpziņojuma stadijā šajā tabulā jānorāda Izpildītāja plānotā rīcība attiecībā uz zemes īpašnieku par darbiem attiecīgajā zemes vienībā (informēšana vai saskaņošana), galaziņojuma stadijā – veiktā darbība (zemes īpašnieks informēts par plānoto darbību (datums), iegūts īpašnieka saskaņojums (datums), u.c.).

1.5. Izpildītājs starpziņojuma izstrādes stadijā pirms saziņas veikšanas ar  nekustamo īpašumu īpašniekiem, šī pielikuma 1.4.punktā minētās plānotās darbības saskaņo ar Pasūtītāju. Ja nepieciešama nekustamā īpašuma vai tā daļas atsavināšana, Izpildītājs starpziņojuma stadijā ar Pasūtītāju saskaņo plānotās atsavināmo zemju robežas kopā ar būvprojekta tehniskajiem risinājumiem. Starpziņojumā par katru atsavināmo nekustamo īpašumu vai no tā atsavināmo daļu iekļauj: 

1.5.1. Projekta plāna rasējumus ar plānoto atsavināmo zemju robežām un atsavināmo platību,

1.5.2. Pamatojumu plānotajai atsavināšanai, norādot arī citus izvērtētos tehniskos risinājumus, un norādot, ka alternatīvo tehnisko risinājumu īstenošana nav tehniski iespējama (vai ir sarežģītāka) un/vai nav ekonomiski pamatojama, tādējādi pamatojot ka bez attiecīgā nekustamā īpašuma (vai tā daļas) atsavināšanas projektā plānoto būvdarbu īstenošana nav iespējama.  Lai korekti norādītu dažādu alternatīvo variantu ekonomisko salīdzinājumu, kopējās izmaksās jāiekļauj nekustamo īpašumu atsavināšanas izmaksas, kas sastāv no atsavināmā nekustamā īpašuma vērtības (nosakāma atbilstoši šī pielikuma 2.1.7. punktam), un viena nekustamā īpašuma vai tā daļas atsavināšanas procesa izmaksām (precizējama “Latvijas Valsts ceļi” Nekustamo īpašumu daļā);
1.5.3. projektētāja nosūtīto informatīvo paziņojumu potenciāli atsavināmā nekustamā īpašuma īpašniekam par būves projektēšanas darbu uzsākšanu, kas, iespējams, var skart attiecīgo nekustamo īpašumu, un no nekustamā īpašuma īpašnieka saņemto korespondenci.

1.6.  Izpildītājs sagatavo 1.6.1. vai 1.6.2. punktos norādītos dokumentus plānoto būvprojekta tehnisko risinājumu saskaņošanai  ar skarto zemju  īpašniekiem vai to informēšanai tikai pēc būvprojekta tehnisko risinājumu saskaņošanas ar Pasūtītāju starpziņojuma stadijā:

1.6.1. Par plānotajiem būvdarbiem ārpus ceļu zemes nodalījuma joslas, kuri klasificējami kā darbi autoceļa aizsargjoslā un kurus pieļauts veikt pamatojoties uz Aizsargjoslu likuma 35.panta 2.daļā noteikto (piemēram, nogāzes vai citas esošas autoceļa konstrukcijas vai elementa nostiprināšana vai atjaunošana, nemainot būvelementu novietojumu un apjomu, nobrauktuvju vai pievienojumu salaiduma posma atjaunošana u.c.), Izpildītājs sagatavo dokumentus, kas apliecina attiecīgo nekustamo īpašumu īpašnieku informēšanu par projekta risinājumiem un plānotajiem būvdarbiem atbilstoši projektēšanas uzdevuma pielikumam Nr. 5b.

1.6.2. Par plānotajiem būvdarbiem uz kuru veikšanu nav attiecināms Aizsargjoslu likuma 35.panta 2.daļā noteiktais (piemēram, jaunu autoceļa kompleksu veidojošo elementu izbūve), Izpildītājs sagatavo saskaņošanas protokolus atbilstoši projektēšanas uzdevuma pielikumam Nr. 5a un veic Pasūtītāja starpziņojuma stadijā apstiprinātu būvprojekta tehnisko risinājumu saskaņošanu ar attiecīgajiem zemes īpašniekiem ,t.sk. saņemot zemes īpašnieku piekrišanu būvdarbu veikšanai viņu zemē. 

1.7. Izpildītājs šī pielikuma 1.6.1. un 1.6.2. punktos minētajos dokumentos iekļauj būvprojekta attiecīgā plānotā tehniska risinājuma grafiskās daļas fragmentu ar atšifrētiem plānotiem būvdarbu veidiem un to robežām, zemes vienību robežām un kadastra apzīmējumiem, izbūvējamiem vai pārbūvējamiem inženiertīkliem, norādot to aizsargjoslu robežas un citu būtisku informāciju pēc Izpildītāja ieskatiem.

1.8.     Ja Pasūtītājam iesniegtais būvprojekts pirmā starpziņojuma stadijā neietver atsavināmo zemju robežas, bet atsavināšana ir nepieciešama (piemēram, tiek precizēti projekta risinājumi, vai būvprojekta principiālie risinājumi tiek izstrādāti detalizētākā pakāpē), Izpildītājs, pirms gala ziņojuma iesniegšanas Pasūtītājam, veic šī pielikuma 1.5. punktā minētās darbības. Tas attiecināms arī uz gadījumiem, kad tiek plānotas izmaiņas ar Pasūtītāju iepriekš saskaņotajā atsavināmo īpašumu skaitā,  platībās un robežās.
1.9. Par nekustamajiem īpašumiem, kuriem nepieciešama zemju atsavināšana, un šī pielikuma 1.2. punktā minētajos gadījumos Izpildītājs pieprasa informāciju Valsts zemes dienestā par valsts autoceļam robežojošo zemes vienību robežu novietojumu un robežu punktu atrašanos dabā - robežu plānu, robežu ierādīšanas vai noteikšanas aktu un abrisu kopijas. Dokumentu kopijas jāpievieno sējumam “Zemju lietas”.
1.10. Gadījumos, kad plānotā būvniecības iecere skar Zemkopības ministrijas īpašumā vai valdījumā un LVM pārvaldīšanā esošos nekustamos īpašumus (zemi un/vai inženierbūvi), Izpildītājs informē AS  “Latvijas valsts meži” par plānotās būvniecības ieceres apjomu, būvprojekta sagatavošanai pieprasa un saņem tehniskos noteikumus vai tehniskos nosacījumus.

1.11. Zemes ierīcības projektu (ja tādi būs nepieciešami) izstrādi drīkst uzsākt pēc šī pielikuma 1.5. punktā minēto darbību veikšanas. Zemes ierīcības projekta izstrādei būvprojekta ietvaros pašvaldības izsniegts darba uzdevums nav nepieciešams (nav jāpieprasa). Pirms zemes ierīcības projekta grafiskās daļas iesniegšanas pašvaldībā apstiprināšanai, tā iesniedzama elektroniski atzinuma saņemšanai LVC Nekustamo īpašumu daļā. Par zemes ierīcības projekta izstrādi nekustamajam īpašumam rakstiski jāinformē tā īpašnieks. Zemes ierīcības projektam jāpievieno dokuments, kurš apliecina paziņojuma nosūtīšanu īpašniekam.

2. PASŪTĪTĀJA NOSACĪJUMI 

2.1. Sējuma „Zemju lietas” saturs gala ziņojuma stadijā ir sekojošs (grafiskie materiāli iesniedzami .pdf formātā un .dwg vai .dgn formātā):

2.1.1. Paskaidrojuma raksts, kas ietver šī pielikuma 1.5.2. punktā definēto pamatojumu, 

2.1.2. Projekta plāns (trases plāns),

2.1.3. Būvprojekta plāna rasējumi vizuāli uztveramā mērogā un formātā, kuros jāuzrāda: 

2.1.3.1. Valsts zemes dienesta izsniegti aktualizēti Nekustamā īpašuma valsts kadastra telpiskie dati, ar atšķirīgiem apzīmējumiem norādot robežu veidus (projektētas, ierādītas, instrumentāli uzmērītas LKS – 92 koordinātu sistēmā). Plāna rasējumos jāuzrāda zemes vienību kadastra apzīmējumi, nekustamo īpašumu nosaukumi un īpašumu īpašnieki.

2.1.3.2. Plānotā ceļa zemes nodalījuma joslas robeža pēc būvprojekta īstenošanas, t.sk., robežlīnija, kas nodala pēc statusa un nozīmes dažādus autoceļus.

2.1.3.3.  Par labu valstij SM personā atsavināmo (ja tas būs nepieciešams) zemes gabalu robežas un platības,

2.1.3.4. Visi plānotie būvdarbi (t.sk. inženiertīkli, meliorācijas  būves, autoceļu pievienojumi, salaiduma posmi, nobrauktuves u.tml), tai skaitā ārpus projektējamās valsts autoceļa ceļu zemes nodalījuma joslas,

2.1.3.5. Atmežojamās meža zemes robežas atbilstoši šī pielikuma 2.1.9. punktam,

2.1.3.6. Rekultivējamo autoceļu posmu robežas ar to platībām un priekšlikumi rekultivējamo teritoriju un pēc autoceļa pārbūves “lieko” teritoriju izmantošanai.

2.1.4. Pārbūvējamam autoceļa posmam piegulošo zemes gabalu saraksts atbilstoši pielikumam Nr.3. (saraksts iesniedzams arī .xlsx formātā).
2.1.5. Valsts SM personā īpašumā iegūstamo (ja tas būs nepieciešams) zemes vienību un ar projekta tehniskajiem risinājumiem skarto zemes vienību saraksts atbilstoši pielikumam Nr.4. Prioritāri sarakstā norādāmas Valsts SM personā esošās zemes vienības, un atsavināmās zemes vienības. (saraksts iesniedzams arī .xlsx formātā).
2.1.6. Apspriežu protokoli, kuros lemts par zemju jautājumiem (ar Pasūtītāju, ar pašvaldībām u.c.).

2.1.7. Apkopojums par prognozētajām nekustamo īpašumu cenām ap pārbūvējamo ceļa posmu (ja nepieciešama zemju atsavināšana). Prognozētās atsavināmo zemju cenas nosakāmas atbilstoši VZD uzkrātajai statistikai par vidējām darījumu cenām pēdējā kalendārajā gadā attiecīgai nekustamā īpašuma lietošanas mērķa grupai un darījuma teritorijai (dati pieejami https://data.gov.lv/dati/eng/organization/valsts-zemes-dienests). Ēku(būvju) atsavināšanas gadījumā to prognozētās aptuvenās cenas nosakāmas atbilstoši VSIA “Latvijas Valsts ceļi” Nekustamo īpašumu daļā saskaņotai metodikai. 

2.1.8. Būvprojekta rasējums katram atsavināmajam zemes gabalam ar zemes gabalu platībām (ja būs nepieciešami, atsevišķi zemei zem valsts ceļiem, zemei zem pašvaldības ceļiem un zemei ar citu lietošanas mērķi).

2.1.9. Ja nepieciešama meža zemju atmežošana Meža likuma izpratnē – rasējumi ar katras zemes vienības atmežojamās meža zemes platību, norādot arī  pārbūvējamiem vai izbūvējamajiem inženiertīkliem nepieciešamo platību (joslas platums vienāds ar attiecīgās inženierkomunikācijas aizsargjoslas platumu). Atmežojamo meža zemju platības apkopojamas  tabulā “Valsts SM personā īpašumā iegūstamo un ar projekta tehniskajiem risinājumiem skarto zemes vienību saraksts” atbilstoši projektēšanas uzdevuma pielikumam Nr.4., sadaļā “Piezīmes”.

2.1.10. Iesniegumi, priekšlikumi un cita no īpašniekiem vai to pilnvarotajām personām saņemtā informācija un dokumenti, kuros ir izlasāms, kas ir jādara, lai iegūtu zemi – jāatpērk, jāapmaina, jāpārņem bez maksas, jāregulē robežas, jākompensē zaudējumi, jāizpilda nosacījumi utt.

2.1.11. Zemes robežu plānu, robežu noteikšanas aktu, abrisu kopijas. Īpašumiem, kuri nav reģistrēti zemesgrāmatā – dokumentu kopijas, kas apliecina personas īpašuma vai valdījuma vai mantojuma tiesības. Zemes gabaliem, kuros tiks skarta meža zeme, no meža apsaimniekošanas projekta – titullapas (ar redzamu projekta derīguma termiņu) un zemes robežu un meža plāna kopijas.

2.1.12. Atskaiti par apvidū pārbaudīto zemes gabalu robežzīmju novietojuma dabā atbilstību zemes robežu noteikšanas vai ierādīšanas dokumentiem  un kadastra kartes informācijai.

2.1.13. Atsavināmo zemju īpašnieku parakstītus apliecinājumus (apliecinājumu forma saskaņojama “Latvijas Valsts ceļi” Nekustamo īpašumu daļā) par to, ka viņi piekrīt projekta tehniskajiem risinājumiem, ir informēti par nekustamā īpašuma daļas apjomu, kuru projekta īstenošanas gadījumā valsts atsavinās projekta īstenošanas vajadzībām vai apbūvēs neveicot zemes atsavināšanu (nodrošinot piekļuves iespējas vai kompensējot citas neērtības). Gadījumā, ja apliecinājumu vai šī pielikuma 1.6.2.punktā norādītos saskaņošanas protokolus nevar iesniegt, jāiesniedz no īpašnieka rakstveidā noformēts atteikums saskaņot projekta risinājumus ar pamatojumu par atteikuma iemesliem vai arī sējumam jāpievieno Izpildītāja sagatavots apliecinājums brīvā formā par paveikto situācijā (nosūtīto vēstuļu vai e-pastu kopijas, sarunu protokoli, informācija par telefoniski veikto saziņu), kad zemes vienības īpašnieks ir atteicies saskaņot tam rakstiski vai klātienē piedāvātos tehniskos risinājumus.

2.1.14. Dokumenti, kuri apliecina, ka zemes īpašnieki ir informēti par plānoto pagaidu ceļa izbūvi un tā tehniskajiem risinājumiem viņu zemē, un īpašnieku iespējamo zaudējumu aprēķins atbilstoši projektēšanas uzdevuma 4.18. punktam, vai projektētāja apliecinājums, ka zaudējumu aprēķins nav saņemts. Projektētājs zemes īpašnieku informē pēc tehnisko risinājumu konceptuālas saskaņošanas ar Pasūtītāju. Projektētājam informējot īpašnieku par plānoto pagaidu ceļa izbūvi, jānorāda atsauces uz Aizsargjoslu likuma 35.panta otro un ceturto daļu, un informācijai jāpievieno grafiskais pielikums (izkopējums no projekta) ar redzamiem plānotā pagaidu ceļa risinājumiem attiecīgajā īpašumā atbilstoši projektēšanas uzdevuma pielikumam Nr. 5b.

2.1.15. Šī pielikuma  1.6.1, 1.6.2 punktos norādītie dokumenti un 1.5.2. punktā norādītā informācija;
2.1.16. Šī pielikuma 1.5.3.punktā norādītie dokumenti, ja tādi nosūtīti vai saņemti.

2.2. Zemes ierīcības projekti (ja tos nepieciešams izstrādāt) ir uzskatāmi par būvprojekta sastāvdaļu. Sējuma “Zemes ierīcības projekti” sastāvs ir sekojošs:

2.2.1. Zemes ierīcības projekts, kas izstrādāts atbilstoši spēkā esošajiem zemes ierīcības projektu izstrādi reglamentējošajiem normatīvajiem aktiem;

2.2.2. Pašvaldības lēmumi par zemes ierīcības projekta apstiprināšanu, zemes lietošanas mērķa noteikšanu, nekustamā īpašuma nosaukuma piešķiršanu.

Būvprojekta projektēšanas uzdevuma pielikums nr. 3

Otaņķes tilts valsts reģionāla autoceļa P113 Grobiņa-Bārta-Rucava 13,58 km 

Valsts autoceļa /maršruta indekss, maršruta nosaukums posmam no km13,549 līdz km13,625 piegulošo zemes vienību saraksts

	Nr.p.k.
	Īpašuma nosaukums/adrese
	Īpašuma kadastra Nr.
	Zemes vienības kadastra apzīmējums
	Zemesgrāmatas nodalījuma Nr.
	Īpašnieka vārds, uzvārds, adrese
	Piezīmes

	
	
	
	
	
	
	


--------------------------------------------------------------------------------------------------------------------------------------------------------------------------------------

Būvprojekta projektēšanas uzdevuma pielikums nr. 4

Otaņķes tilts valsts reģionāla autoceļa P113 Grobiņa-Bārta-Rucava 13,58 km
Valsts SM personā īpašumā esošo,  atsavināmo un ar projekta tehniskajiem risinājumiem skarto zemes vienību un būvju saraksts

	Nr.p.k.
	Īpašuma nosaukums
	Īpašuma kadastra Nr.
	Zemes vienības kadastra apzīmējums
	Skarto būvju kadastra apzīmējumi (ja ir)
	Zemesgrāmatas nodalījuma Nr.
	Īpašnieka vai pilnv. personas* vārds, uzvārds, adrese,    e-pasts, kontakttālrunis
	Zemes vienības platība (ha)
	Atsavināmās zemes vienības daļas platība (ha)**
	Piezīmes***

	
	
	
	
	
	
	
	
	
	


*Sējumā “Zemju lietas” pievienojama pilnvaras kopija, apliecinot tās atbilstību oriģinālam

**Atsevišķi norādīt valsts un  pašvaldības autoceļa vajadzībām atsavināmās zemes vienības daļas platību

*** Norādāms

· uz zemes vienības plānoto būvdarbu veids (apraksts) un īpašnieka saskaņojuma sniegšanas datums, 

· uz zemes vienības plānoto būvdarbu veids (apraksts) un īpašnieka informēšanas datums, norādot plānotos būvdarbus, kas klasificējami kā būvdarbi autoceļa aizsargjoslā un kurus plānots veikt saskaņā ar Aizsargjoslu likuma 35.panta 2.daļu, par kuriem saskaņojums no īpašnieka nav jāsaņem,   

· meža zemes (Meža likuma izpratnē) atmežošanas gadījumā - atmežojamās meža zemes platība (ha).

Piezīmes: PU Pielikumus Nr.3 un Nr.4 sagatavot PDF un Excel formātos.

                                                                                                                            Būvprojekta projektēšanas uzdevuma pielikums nr. 5A                 
Otaņķes tilts valsts reģionāla autoceļa P113 Grobiņa-Bārta-Rucava 13,58 km
Projekta saskaņošanas protokols ar zemes īpašnieku

	Projekta nosaukums: …………………………………………….                                                                                                                                                                     Protokols Nr. ……                                                                                                                                                                                                                                                                                                                                      

Pasūtījuma Nr. ……………………………………………………

Projektēšanas organizācija:…………………………………….

Plāns M 1 : 500 ar projektēto situāciju

	  (Informācijai: Grafiskajā daļā jānorāda visas projektā plānotās darbības, ar kurām tiek skarts īpašums un/vai kas var ietekmēt īpašuma izmantošanu, norādot skartās zemes platības. Lapas izkārtojums un formāts var tikt mainīts atkarībā no attēlojamās informācijas apjoma un formas.)


	Īpašuma nosaukums, adrese: 

………………………………………

Īpašuma kadastra Nr.

………………………………………

Zemes vienības kadastra   apzīmējums………………………………………

Īpašnieks (īpašnieka pilnvarotā 

persona)…………………………………………..

Vārds, uzvārds…………………………………..

Tālrunis ………………………………………….

 Adrese ………………………………………

Es, …………………………………...,

zemes īpašnieks/pilnvarotā pers. (vajadzīgo pasvītrot)

atļauju veikt…….… ….pārbūves un/vai sakārtošanas darbus , kas skar man piederošo zemes gabalu ar kadastra apz………….. 

Šis skaņojums ir saistošs iespējamiem mantiniekiem un īpašumtiesību pārņēmējiem.

Būvējamā objekta (trases) izvietojums ir zināms un uz to attiecas “Aizsargjoslu likumā” noteiktās prasības.

Plāna projekta risinājums man ir saprotams un pieņemams.

……………………………………    /paraksts/

……………………………………      /datums

	                                                            PLĀNA APZĪMĒJUMI


	Piezīmes (priekšlikumi, iebildumi, korekcijas):……………………………. ……………………………………………………………………………………..

……………………………………………………………………………………..



	Ierobežotas pieejamības informācija, cita starpā fizisko personu dati izmantojami tikai leģitīmiem mērķiem. Apliecinu, ka neiebilstu tam,  ka  VSIA “Latvijas Valsts ceļi” un projektēšanas organizācija  … … … …. … … … … …  apstrādās manus fizisko personu datus, ievērojot normatīvajos aktos noteiktās prasības šādu datu apstrādei un aizsardzībai, tikai ar mērķi - nodrošināt satiksmes infrastruktūras objektu projektēšanas un būvniecības darbu izpildi. 

……………………………    /īpašnieka paraksts/

……………………………………      /datums.
	Īpašnieka datu pareizību apliecinu:

(proj.organizācijas .……vad.)……………………..

……………………………………………/paraksts/


                                                                                                                            Būvprojekta projektēšanas uzdevuma pielikums nr. 5B                 
Otaņķes tilts valsts reģionāla autoceļa P113 Grobiņa-Bārta-Rucava 13,58 km
Informācija zemes īpašniekiem un par projektēšanas darbiem un projekta risinājumiem

	Projekta nosaukums: …………………………………………….                                                                                                                                                                                                                                                                                                                                                                                                                                                                                                      
Pasūtījuma Nr. ……………………………………………………

Projektēšanas organizācija:…………………………………….

Plāns M 1 : 500 ar projektēto situāciju

	  (Informācijai: Grafiskajā daļā jānorāda visas projektā plānotās darbības, ar kurām tiek skarts īpašums un/vai kas var ietekmēt īpašuma izmantošanu, norādot skartās zemes platības. Lapas izkārtojums un formāts var tikt mainīts atkarībā no attēlojamās informācijas apjoma un formas.)


	Īpašuma nosaukums, adrese:  ………………………………………

Īpašuma kadastra Nr. ………………………………………

Zemes vienības kadastra   apzīmējums………………………………………

Īpašnieks 

Vārds, uzvārds…………………………………..

Adrese ………………………………………

Tālrunis ………………………………………….

Ar šo, SIA/AS _____________________ informē Jūs, ka saskaņā ar VSIA “Latvijas Valsts ceļi” doto projektēšanas uzdevumu par valsts _________ autoceļa __________________ posma __________km pārbūvi, tiek izstrādāts būvprojekts, saskaņā ar  kura risinājumiem zemes vienībā ar kadastra apzīmējumu ________________ (kas ietilpst Jums piederošā nekustamā īpašuma __________sastāvā) tiek plānoti sekojoši būvdarbi, kas ir klasificējami kā darbi esošā autoceļa aizsargjoslā un kurus drīkst veikt pamatojoties uz Aizsargjoslu likuma 35.panta 2.daļu*:

· (piemēram) Caurtekas remonts,

· (piemēram ) Nogāzes vai citas esošas autoceļa konstrukcijas vai elementa nostiprināšana vai atjaunošana

· (piemēram) Nobrauktuves salaiduma posma uzlabošana

Būvprojekta autors, SIA/AS ____________________, kontaktinformācija____________ (e-pasts, tel.nr. )

* Piezīmes:

“Ja objektam ir noteikta aizsargjosla, tā īpašniekam vai valdītājam ir atļauts aizsargjoslā veikt attiecīgā objekta ekspluatācijai, remontam, atjaunošanai, pārbūvei nepieciešamos darbus. Par to rakstveidā brīdināms zemes īpašnieks vai tiesiskais valdītājs vismaz divas nedēļas pirms darbu uzsākšanas, izņemot avāriju novēršanas vai to seku likvidēšanas darbus, kurus var veikt jebkurā laikā bez brīdinājuma.”


Būvprojekta projektēšanas uzdevuma pielikums nr. 6
Otaņķes tilts valsts reģionāla autoceļa P113 Grobiņa-Bārta-Rucava 13,58 km
Būvprojekta darba daļas un apjomi 

	Nr.
	Darba daļa
	Darba daļas apjoms

	1.
	Topogrāfija, (ha)
	1

	2.
	Ģeotehniskā izpēte (kompl.) 
	1

	3.
	Būvkonstrukciju daļa (ieskaitot inženiertīklus (ja nepieciešams)), (kompl.)
	1

	
	


Būvprojekta projektēšanas uzdevuma pielikums nr. 7
Otaņķes tilts valsts reģionāla autoceļa P113 Grobiņa-Bārta-Rucava 13,58 km

Novietojuma shēma

